钦定古今图书集成/明伦汇编/宫闱典/第110卷 > 王偃
## 钦定古今图书集成/明伦汇编/宫闱典/第110卷 > 王偃

按《宋书孝武文穆王皇后传》：“后父偃，字子游，晋丞相
导元孙，尚嘏之子也。母晋孝武帝女鄱阳公主。宋受
禅，封永成君。偃尚高祖第二女吴兴长公主，讳荣男，
少历显官，黄门侍郎，秘书监、侍中。元嘉末，为散骑常
侍、右卫将军。世祖即位，以后父授金紫光禄大夫，领
义阳王师，常侍如故。迁右光禄大夫，常侍王师如故。”
偃谦虚恭谨，不以世事关怀。孝建二年，卒，时年五十
四。追赠开府仪同三司，本官如故，谥曰恭公。长子藻，
位至东阳太守，尚太祖第六女临川长公主。藻弟懋，
昇明末贵达。懋弟攸，太宰从事中郎，早卒，追赠黄门
侍郎。弟臻，昇明末显宦。